Nordtveit ute av cupen
Kampen endte målløst og måtte avgjøres i straffesparkkonkurranse. Der var hjemmelaget sterkest med fem straffemål av fem mulige. Luuk de Jong bommet fra ellevemeteren som Gladbachs annen straffeskytter. Gjestene traff på resten, og bommen lot seg ikke rette opp. Nordtveit kom på banen som innbytter to minutter på overtid i ordinær tid. Nordmannen var ikke blant de fem som fikk prøve seg på straffer for Gladbach. Borussia Mönchengladbach fikk dermed en skuffende start på sesongen. Neste helg venter Bayern München på bortebane når Bundesliga sparkes i gang.Også Omar Elabdellaoui fikk en tidlig cupexit da Eintracht Braunschweig tapte 1-2 for nivå to-laget Arminia Bielefeld. Elabdellaoui spilte samtlige minutter for gjestene. Per Ciljan Skjelbred så Hamburg banke Schott Jena 4-0 fra benken. Artjoms Rudnevs scoret to av målene.Mohammed Abdellaoue spilte ti minutter som innbytter i den tyske cupens første runde søndag. Hans Stuttgart vant 2-0 over Berliner FC Dynamo. Nordmannen erstattet tomålsscorer Vedad Ibisevic. Moa har slitt med en liten skade i det siste, men han er nå kampklar. Han debuterte med et par minutter i europaligaen torsdag. Den tyske Bundesligaen starter helgen som kommer.
Håvard Nordtveit og Borussia Mönchengladbach tapte overraskende 4-5 for nivå tre-laget Darmstadt på straffer i 1. runde av den tyske fotballcupen søndag.